Skal jeg slutte på egen hånd eller trenger jeg hjelp? - Rusinfo
Mange slutter med alkohol uten å få hjelp, andre vil gjerne ha hjelp. Det finnes ikke noen fasitløsning på hva som er best.
Du kan prøve begge deler, og se hva som passer for deg. Finn ut om du trenger hjelp fra din lege eller andre i helsevesenet. Din lege kan henvise til videre hjelp.
Forbered deg på hva du eventuelt ønsker å ta opp med legen. Vær oppmerksom på at legen har opplysningsplikt som går på helsekrav til førerkort ved misbruk/avhengighet eller skadelig bruk av alkohol. Les mer om det på våre sider om rus, førerkort og bilkjøring.
Dersom du drikker ofte og mye, bør du vurdere om du skal be om avrusning på institusjon eller – hvis du ikke ønsker det – snakke med din lege om medikamentell behandling for abstinenssymptomer. Vær oppmerksom på at alvorlig abstinens kan være livstruende.